proxectonos/corpus_dominio_legal_administrativo_tmp huggingface dataset:
RESOLUCIÓN do 11 de outubro de 2002 pola que se ordena a publicación do acordo do Consello da Xunta de Galicia do 10 de outubro de 2002, polo que se aproba a modificación da relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/10/2002

A proposta de modificación da relación de postos de traballo da Consellería de Cultura, Comunicación Social e Turismo xustifícase por unha banda na necesidade de adaptala á nova estructura orgánica aprobada polo Decreto 72/2002, do 7 de marzo e por outra, dar cumprimento á sentencia da Sala do Social do Tribunal Superior de Xustiza (polo que respecta á reclasificación de postos de ordenanza da Biblioteca de Ourense en auxiliares de arquivos e bibliotecas) e finalmente, polas propias necesidades funcionais da consellería.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do de dez de outubro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Cultura, Comunicación
Social e Turismo, nos termos que se sinalan no anexo ó presente acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como posto de libre designación, de acordo coa motivación que se especifica, o seguinte:
Código
Denominación
Motivación
CU.C03.00.001.15770.055
Servicio Rexist. Propiedade Intelectual de Galicia
Artigo 6 da orde da Consellería da Presidencia e Administración Pública do 21 de novembro do 1989 (DOG nº 232, do 4 de decembro). Postos de confianza
Visto o acordo adoptado polo Consello da Xunta de Galicia na súa reunión do dez de outubro de dous mil dous, relativo á modificación da relación de postos de traballo da Consellería de Cultura, Comunicación Social e Turismo, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 10 de outubro de 2002 pola que se modifica a do 4 de marzo de 2002 (Diario Oficial de Galicia do 11 de marzo) pola que se convocan axudas para a realización de actividades de alfabetización e formación de adultos na Comunidade Autónoma de Galicia durante o ano 2002, cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/10/2002

Pola Orde do 4 de marzo de 2002 (DOG do 11 de marzo) convocáronse axudas para a realización de actividades de alfabetización e formación de adul
tos na Comunidade Autónoma de Galicia durante o ano 2002.
Sendo necesario incrementa-la contía das axudas debido á existencia dun maior número de actividades de formación de persoas adultas que se realizan por entidade solicitante
DISPOÑO:
Artigo 1º
Modifica-lo artigo 3 da citada orde, onde di: «O importe total das axudas económicas efectuarase con
cargo ós conceptos orzamentarios 07.04.322S.460.0 e 07.04.322S.480.0 da Dirección Xeral de Ordenación Educativa e Formación Profesional, ata un total de 373.844 euros.»; polo seguinte texto: «O importe total das axudas económicas efectuarase con cargo ós conceptos orzamentarios 07.04.322S.460.0 e 07.04.322S.480.0 da Dirección Xeral de Ordenación Educativa e Formación Profesional, ata un total de 645.331,77 euros.».
Artigo 2º
Ábrese un novo prazo para a presentación de solicitudes de axudas conforme o establecido na orde de convocatoria, de vinte días hábiles contados a partir do día seguinte ó da publicación desta orde no Diario Oficial de Galicia.
Artigo 3º
Modifícase a data de presentación da memoria e xustificación de gastos, que será posta en coñecemento dos solicitantes no momento da concesión da axuda.
Santiago de Compostela, 10 de outubro de 2002.
Celso Currás Fernández
Conselleiro de Educación e Ordenación Universitaria
ORDE do 25 setembro de 2002 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2002

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas. Por iso,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde de 26 de novembro de 1993:
Mª José Dopico Rodríguez: 33217799.
Mª Montserrat Logroño Silva: 35313017.
Mª del Carmen Cameselle Paz: 36079405.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 26 de setembro de 2002.
Celso Currás Fernández
Conselleiro de Educación e Ordenación
Universitaria
ORDE do 27 de setembro de 2002 pola que se fixa o prezo de venda ó público da publicación Guía de equipamentos para persoas maiores.
CONSELLERÍA DE ASUNTOS SOCIAIS — III. OUTRAS DISPOSICIÓNS — 22/10/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería denominada Guía de equipamentos para persoas maiores.
2. O prezo da publicación será de 4,50 euros (catro euros con cincuenta céntimos de euro), IVE incluído.
Santiago de Compostela, 27 de setembro de 2002.
Corina Porro Martínez
Conselleira de Asuntos Sociais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 8 de outubro de 2002 pola que se rectifican erros advertidos na do 16 de xullo de 2002 (Diario Oficial de Galicia do 13 de setembro), pola que se regula a avaliación e acreditación académica do alumnado que cursa as ensinanzas da formación profesional específica de réxime xeral na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/10/2002

Publicada na Orde ECD/1842/2002, do 9 de xullo (BOE do 19 de xullo), a corrección de erros adver
tidos na Orde do 20 de decembro de 2001 (BOE do 9 de xaneiro de 2002), pola que se determinan validacións de estudios de formación profesional específica derivada da Lei orgánica 1/1990, do 3 de outubro, de ordenación xeral do sistema educativo, e de aplicación en todo o territorio nacional, debe procederse á adecuación a tales termos na orde dictada nesta Comunidade Autónoma coa mesma finalidade.
En consecuencia, rectifícase a Orde do 16 de xullo de 2002 (DOG do 13 de setembro) no seguinte sentido:
Santiago de Compostela, 8 de outubro de 2002.
Celso Currás Fernández
Conselleiro de Educación e Ordenación Universitaria
No anexo IV, onde di:
Química dos tratamentos (de ciclos de grao superior)
Curtidos
Téxtil, confección e pel
Procesos de ennobrecemento téxtil
Química ambiental
Debe dicir:
Química dos tratamentos (de ciclos de grao superior)
Curtidos
Téxtil, confección e pel
Procesos de ennobrecemento téxtil
No anexo VI, substitúese o anexo VI publicado polo seguinte:
Formación achegada
Formación para validar
Familia profesional
Ciclos formativos/Módulos profesionais (ciclo formativo ó que pertencen)
Grao
Módulos profesionais para validar (ciclo formativo ó que pertencen)
Grao
Calquera familia
Módulo profesional: formación e orientación laboral
(calquera ciclo formativo)
GS
Formación e orientación laboral
(calquera ciclo formativo)
GS/GM
Módulo profesional: formación e orientación laboral
(calquera ciclo formativo)
GM
Formación e orientación laboral
(calquera ciclo formativo)
GM
Módulo profesional: relacións no equipo de traballo
(calquera ciclo formativo)
GM
Módulo profesional: relacións no equipo de traballo
(calquera ciclo formativo)
GM
Módulo profesional: relacións no contorno de traballo
(calquera ciclo formativo)
GM
Módulo profesional: relacións no contorno de traballo
(calquera ciclo formativo)
GM
Módulo profesional: relacións no contorno de traballo
(calquera ciclo formativo)
GS
Módulo profesional: relacións no contorno de traballo
(calquera ciclo formativo)
GS
Módulo profesional: relacións no contorno de traballo
(calquera ciclo formativo)
GS/GM
Relacións no equipo de traballo
(calquera ciclo formativo)
GM
Módulo profesional: administración, xestión e comercialización na pequena empresa
(calquera ciclo formativo)
GS
Módulo profesional: administración, xestión e comercialización na pequena empresa
(calquera ciclo formativo)
GM
Administración
Ciclo formativo: xestión administrativa
GM
Administración, xestión e comercialización na pequena empresa
(calquera ciclo formativo)
GM
Ciclo formativo: administración e finanzas
GS
Administración, xestión e comercialización na pequena empresa
(calquera ciclo formativo)
GS/GM
DECRETO 291/2002, do 26 de setembro, polo que se dispón o nomeamento de vocal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 18/10/2002

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente aprobado polo Decreto 227/1995, do 20 de xullo; no citado artigo sinálase a composición do Consello de Administración, así como a forma de nomeamento e cesamento dos seus vocais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o devandito artigo 10 do Regulamento do ente público no seu número 8 establece, entre outras, a perda da condición que habilitou o vocal para ser proposto, ou a proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento.
Xa que logo, recibida proposta de cesamento e novo nomeamento do vocal representante da Federación Galega de Vela no Consello de Administración do ente público, como consecuencia do cesamento e novo nomeamento do titular da devandita federación, por proposta do conselleiro de Política Territorial, Obras Públicas e Vivenda na reunión do día vinteseis de setembro de dous mil dous,
DISPOÑO:
Artigo único.-O nomeamento como vocal do Consello de Administración do ente público Portos de Galicia,
1. En representación da Federación Galega de Vela: José Ángel Rodríguez Santos.
Santiago de Compostela, vinteseis de setembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial Obras Públicas
e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 290/2002, do 26 de setembro, polo que se dispón o cesamento de vocal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 18/10/2002

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente aprobado polo Decreto 227/1995, do 20 de xullo; no citado artigo sinálase a composición do Consello de Administración, así como a forma de nomeamento e cesamento dos seus vocais, sendo todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o devandito artigo 10 do Regulamento do ente público no seu número 8 establece, entre outras, a perda da condición que habilitou o vocal para ser proposto, ou a proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento.
Xa que logo, recibida proposta de cesamento e novo nomeamento do vocal representante da Federación Galega de Vela no Consello de Administración do ente público, como consecuencia do cesamento e novo nomeamento do titular da devandita federación, por proposta do conselleiro de Política Territorial, Obras Públicas e Vivenda na reunión do día vinteseis de setembro de dous mil dous,
DISPOÑO:
Artigo único.-O cesamento como vocal do Consello de Administración do ente público Portos de Galicia, agradecéndolle os servicios prestados,
1. En representación da Federación Galega de Vela: Francisco Quiroga Martínez.
Santiago de Compostela, vinteseis de setembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 21 de outubro de 2002 pola que se amplía o prazo de xustificación dos investimentos realizados ó abeiro da Orde do 16 de abril de 2002 pola que se convoca e se regula o réxime de concesión de axudas para a mellora da infraestructura enerxética de Galicia na partida denominada Empresas privadas; mellora de infraestructuras enerxéticas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/10/2002

A Consellería de Industria e Comercio dictou a Orde do 16 de abril de 2002 pola que se convoca e se regula o réxime de concesión de axudas para a mellora da infraestructura enerxética de Galicia (Diario Oficial de Galicia nº 79, do 24 de abril de 2002).
Na citada disposición establécese no seu articulado como requisito indispensable para o libramento de axudas a presentación da documentación acreditativa do investimento realizado antes do 31 de outubro de 2002.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas,
DISPOÑO
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 16 de abril de 2002, no referido ós proxectos ós que lles sexa de aplicación a partida 08.02.631-B.770.0 de adecuación de instalacións eléctricas denominada Empresas privadas; mellora de infraestructuras enerxéticas, ata o 30 de novembro de 2002.
Santiago de Compostela, 21 de outubro de 2002.
Juan Rodríguez Yuste
Conselleiro de Industria e Comercio
ORDE do 1 de outubro de 2002 pola que se autoriza o cambio de denominación do Instituto de Educación Secundaria número 1 de Vilalba (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/10/2002

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 1 de outubro de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Vilalba.
Localidade: Vilalba.
Código do centro: 27013326.
Denominación: Instituto de Educación Secundaria número 1 de Vilalba.
Nova denominación: Instituto de Educación Secundaria Lois Peña Novo.
CORRECCIÓN de erros.-Resolución do 27 de setembro de 2002 pola que se adxudican as axudas correspondentes ó Programa de Sociedade da Información convocadas no anexo II da Orde do 29 de abril de 2002 (Diario Oficial de Galicia do 13 de maio), pola que se aproban as bases que rexerán as convocatorias de axudas correspondentes ás accións do Programa Sectorial de Servicios ó Cidadán do PGIDT.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/10/2002

Advertido erro na devandita resolución publicada no Diario Oficial de Galicia número 193, do 7 de outubro de 2002, cómpre face-la seguinte corrección:
Na páxina 14.421, no anexo III, liña 3 (empresa Dygra Films, PGIDIT02SIN015E), nas columnas «porcentaxe subvención» e «total proxecto», onde di: «7% 153.681,00», debe dicir: «51% 20.869,00».
ORDE do 15 de outubro de 2002 pola que se amplía o prazo de presentación dos xustificantes de gasto das axudas concedidas ó abeiro da Orde do 30 de abril de 2002 pola que se convocan axudas correspondentes ó Programa de Tecnoloxías de Deseño e Producción Industrial, do Plan Galego de Investigación, Desenvolvemento e Innovación Tecnolóxica 2002-2005 (Diario Oficial de Galicia número 93, do 15 de maio).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/10/2002

Por orde da Consellería de Industria e Comercio do 30 de abril de 2002 convocáronse as axudas correspondentes ó Programa de Tecnoloxías de Deseño e Producción Industrial, do Plan Galego de Investigación, Desenvolvemento e Innovación Tecnolóxica 2002-2005, de acordo coas bases aprobadas pola Orde do 29 de abril de 2002, da Consellería da Presidencia, Relacións Institucionais e Administración Pública.
No artigo 5 da orde de convocatoria establécese que para o libramento das subvencións concedidas será preciso presenta-los documentos requiridos para a súa xustificación antes do 31 de outubro do exercicio ó que correspondan.
Tendo en conta o atraso producido na resolución das devanditas axudas, motivado polo longo proceso de avaliación, considérase preciso amplia-lo prazo de xustificación dos gastos realizados no ano 2002 nos proxectos subvencionados ó abeiro da Orde do 30 de abril de 2002.
En consecuencia, no uso das atribucións que me foron concedidas,
DISPOÑO:
Artigo único.-Ampliar ata o día 18 de novembro de 2002 o prazo de presentación dos documentos necesarios para a xustificación dos gastos realizados no ano 2002 correspondentes ós proxectos subvencionados ó abeiro da Orde do 30 de abril de 2002 do Programa de Tecnoloxías de Deseño e Producción Industrial.
Santiago de Compostela, 15 de outubro de 2002.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 18 de setembro de 2002 pola que se convocan premios extraordinarios de formación profesional correspondentes ó curso 2000/2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/10/2002

Advertidos erros na citada orde, publicada no Diario Oficial de Galicia nº 187, do venres, 27 de setembro de 2002, cómpre face-las seguintes correccións:
-Na páxina 14.110, no punto cuarto 2.c) na terceira liña, onde di: «cunto coa da», debe dicir: «xunto coa».
-Na páxina 14.111, no epígrafe sétimo, no punto 7, onde di: «Contra a devandita resolución de adxudicación dos premios, que porá fin á vía administrativa, poderase recorrer...», debe dicir: «Contra a devandita resolución de adxudicación dos premios poderase recorrer...».
-Na páxina 14. 111, onde di: «Décimo primeiro», debe dicir: «Oitavo».
-Na páxina 14. 111, onde di: «Décimo segundo», debe dicir: «Noveno».
ORDE do 22 de outubro do 2002 pola que se nomean os membros do xurado do Premio Eugenio Montero Ríos de Investigación Social e do Premio para Investigadores Mozos (área de ciencias sociais), correspondente ós Premios Galicia de Investigación 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/10/2002

A orde da Consellería da Presidencia e Administración Pública do 12 de xullo de 2002 (DOG do 12 de xullo), convoca o Premio Eugenio Montero Ríos de Investigación Social e o Premio para Investigadores Mozos (área de ciencias sociais), correspondentes ós Premios Galicia de Investigación 2002.
Na base sexta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede esta consellería
DISPÓN:
Artigo único.-Nomear membros do xurado do Premio Eugenio Montero Ríos de Investigación Social e do Premio para Investigadores Mozos (área de ciencias sociais), correspondentes ós Premios Galicia de Investigación 2002, as persoas que a seguir se relacionan:
Presidente: Luis Suárez-Llanos Gómez, catedrático de Dereito Mercantil e presidente do Consello Económico e Social de Galicia.
Vocais:
Luis González Seara, catedrático de Socioloxía da Universidade Complutense de Madrid.
Gonzalo Vázquez Gómez, catedrático de Teoría da Educación da Universidade Complutense de Madrid.
José Antonio García Caridad, presidente do Consello Consultivo de Galicia e presidente da Academia Galega de Xurisprudencia e Lexislación.
Miguel Ángel Pérez Álvarez, catedrático de Dereito Civil da Universidade da Coruña.
Milagros Otero Parga, profesora de Filosofía do Dereito e decana da facultade de dereito da Universidade de Santiago de Compostela.
Manuel María Varela Lafuente, catedrático de Economía Aplicada da Universidade de Vigo.
Secretario: Benito R. Fernández Rodríguez, subdirector xeral de Xestión da Secretaría Xeral de Investigación e Desenvolvemento que actuará con voz pero sen voto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 14 de outubro de 2002 pola que se amplía o prazo de presentación dos xustificantes de gasto das axudas concedidas ó amparo da Orde do 29 de abril de 2002 pola que se aproban as bases que rexerán as convocatorias de axudas correspondentes ás accións do programa sectorial de tecnoloxías para a innovación do Plan Galego de Investigación, Desenvolvemento e Innovación Tecnolóxica, e se procede á súa convocatoria (Diario Oficial de Galicia número 93, do 15 de maio).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/10/2002

Por orde da Consellería da Presidencia, Relacións Institucionais e Administración Pública, do 29 de abril de 2002, aprobáronse as bases que rexerán as convocatorias de axudas correspondentes ás accións do programa sectorial de tecnoloxías para a innovación do Plan Galego de Investigación, Desenvolvemento e Innovación Tecnolóxica e procédese á súa convocatoria.
No epígrafe segundo do punto oitavo da devandita orde establécese que nos proxectos de investigación de centros tecnolóxicos, de empresas e asociacións ou agrupacións de empresas e dotación de laboratorios e departamentos de I+D de empresas, para poder percibi-las axudas correspondentes será preciso presentar, antes do 31 de outubro do exercicio correspondente á anualidade de que se trate, os documentos requiridos.
Tendo en conta o atraso producido na resolución das devanditas axudas, motivado polo longo proceso de avaliación, considérase preciso amplia-lo prazo de xustificación dos gastos realizados no ano 2002 nos proxectos de investigación de centros tecnolóxicos, de empresas e asociacións ou agrupacións de empresas beneficiarios destas axudas incluídos nos anexos I (biotecnoloxía e tecnoloxías farmacéutica e de ciencias da saúde), II (tecnoloxías da alimentación), IV (tecnoloxías dos materiais), V (tecnoloxías da construcción e conservación do patrimonio), VI ( tecnoloxías da información e as comunicacións) e VII (tecnoloxías de deseño e producción industrial) da Orde do 29 de abril de 2002.
En consecuencia, no uso da atribución que me foi concedida,
DISPOÑO:
Artigo único.-Ampliar ata o día 18 de novembro de 2002 o prazo de presentación dos xustificantes correspondentes ós gastos realizados no ano 2002 nos proxectos de investigación de centros tecnolóxicos, de empresas e asociacións ou agrupacións de empresas concedidos ó amparo da Orde do 29 de abril de 2002, da Consellería da Presidencia, Relacións Institucionais e Administración Pública, incluídos nos seguintes anexos:
I (biotecnoloxía e tecnoloxías farmacéutica e de ciencias da saúde).
II (tecnoloxías da alimentación).
IV (tecnoloxías dos materiais).
V (tecnoloxías da construcción e conservación do patrimonio).
VI ( tecnoloxías da información e as comunicacións).
VII (tecnoloxías de deseño e producción industrial).
Santiago de Compostela, 14 de outubro de 2002.
Jaime Pita Varela
Conselleiro da Presidencia, Relacións
Institucionais e Administración Pública
DECRETO 182/2002, do 15 de maio, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 28/05/2002

En virtude do establecido nos artigos 9, parágrafo 1º, inciso segundo e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia, en representación da Confederación de Empresarios de Galicia, Susana Budiño Rodríguez.
Santiago de Compostela, quince de maio de dous mil dous.
Manuel Fraga Iribarne
Presidente
DECRETO 183/2002, do 15 de maio, polo que se dispón o nomeamento de dous membros do Consello Económico e Social de Galicia.
PRESIDENCIA — II. AUTORIDADES E PERSOAL — 28/05/2002

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo) e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméanse como membros suplentes do Consello Económico e Social de Galicia, en repre
sentación da Confederación de Empresarios de Galicia, a José Manuel Maceiras Blanco e a Araceli de Lucas Sanz.
Santiago de Compostela, quince de maio de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 14 de outubro de 2002 pola que se amplía o prazo de presentación dos xustificantes de gasto das axudas concedidas ó amparo da Orde do 29 de abril de 2002 pola que se aproban as bases que rexerán as convocatorias de axudas correspondentes ás accións do Programa Sectorial de Servicios ó Cidadán do Plan Galego de Investigación, Desenvolvemento e Innovación Tecnolóxica e se procede á súa convocatoria (Diario Oficial de Galicia número 91, do 13 de maio).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/10/2002

Por orde da Consellería da Presidencia, Relacións Institucionais e Administración Pública, do 29 de abril de 2002, aprobáronse as bases que rexerán as convocatorias de axudas correspondentes ás accións do Programa Sectorial de Servicios ó Cidadán do Plan Galego de Investigación, Desenvolvemento e Innovación Tecnolóxica e procédese á súa convocatoria.
No epígrafe segundo do punto oitavo da devandita orde establécese que nos proxectos de investigación de centros tecnolóxicos, de empresas e asociacións ou agrupacións de empresas e dotación de laboratorios e departamentos de I+D de empresas, para poder percibi-las axudas correspondentes será preciso presentar, antes do 31 de outubro do exercicio correspondente á anualidade de que se trate, os documentos requiridos.
Tendo en conta o atraso producido na resolución das devanditas axudas, motivado polo longo proceso de avaliación, considérase preciso amplia-lo prazo de xustificación dos gastos realizados no ano 2002 nos proxectos de investigación de centros tecnolóxicos, de empresas e asociacións ou agrupacións de empresas beneficiarios destas axudas incluídos nos anexos I (ciencias sociais) e II (sociedade da información) da Orde do 29 de abril de 2002.
En consecuencia, no uso da atribución que me foi concedida,
DISPOÑO:
Artigo único.-Ampliar ata o día 18 de novembro de 2002 o prazo de presentación dos xustificantes correspondentes ós gastos realizados no ano 2002 nos proxectos de investigación de centros tecnolóxicos, de empresas e asociacións ou agrupacións de empresas concedidos ó amparo da Orde do 29 de abril de 2002, da Consellería da Presidencia, Relacións Institucionais e Administración Pública, incluídos nos seguintes anexos:
I (ciencias sociais).
II (sociedade da información).
Santiago de Compostela, 14 de outubro de 2002.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Orde do 16 de maio de 2002 pola que se convoca o XVI Certame Galego de Artes Plásticas Xuventude 2002.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/05/2002

Advertida a omisión dos anexos II e III da devandita orde, publicada no DOG nº 100, do luns 27 de maio de 2002, cómpre publicalos a seguir.
ORDE do 9 de maio de 2002 pola que se acorda a prórroga da intervención administrativa da Confraría de Pescadores San Bartolomé de Noia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 29/05/2002

Por Decreto 285/2001, do 8 de novembro, acordouse a intervención administrativa da Confraría de Pescadores San Bartolomé de Noia, como consecuencia da súa grave situación económica e patrimonial, ó poñer en perigo a súa existencia como corporación de dereito público; todo isto ó abeiro do disposto no artigo 37 do Decreto 79/1998, do 12 de febreiro, polo que se regula a estructura, organización e funcionamento das Confrarías de Pescadores de Galicia.
No artigo 4 do Decreto 285/2001, establécese que a intervención se estenderá durante o prazo de seis meses, podendo ser prorrogado por outro período igual de seis meses, mediante orde do conselleiro competente, se non estivera restablecida a situación económica da confraría, logo do informe motivado do interventor.
Rematado o prazo sinalado no artigo 4 do Decreto 285/2001, e informado pola intervención da necesidade de realizar unha serie de traballos co fin
de restablece-lo equilibrio económico, o conselleiro de Pesca e Asuntos Marítimos, por todo o exposto
DISPÓN:
Artigo único.-Prorrogar por seis meses a intervención administrativa da Confraría de Pescadores San Bartolomé de Noia.
Santiago de Compostela, 9 de maio de 2002.
Enrique César López Veiga
Conselleiro de Pesca e Asuntos Marítimos
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
ORDE do 23 de outubro de 2002 pola que se nomea secretaria do Comité Galego de Xustiza Deportiva a Teresa Álvarez Villaverde.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 28/10/2002

En virtude do establecido no artigo 9.2º do Decreto 198/1998, do 25 de xuño, polo que se constitúe
o Comité Galego de Xustiza Deportiva e se establece o procedemento de designación dos seus membros, estando vacante o posto de secretario do dito comité e logo de proposta do secretario xeral para o Deporte,
DISPOÑO:
Artigo único.-Nomear secretaria do Comité Galego de Xustiza Deportiva a Teresa Álvarez Villaverde.
Santiago de Compostela, 23 de outubro de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 16 de outubro de 2002, da Dirección Xeral de Conservación da Natureza, pola que se fixan as normas do sorteo de permisos para pesca en coutos para a tempada 2003.
CONSELLERÍA DE MEDIO AMBIENTE — III. OUTRAS DISPOSICIÓNS — 28/10/2002

Conforme establece o artigo 34 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de pesca en coutos para pescadores.
As normas do sorteo de permisos de pesca en couto para pescadores para a tempada 2003 serán as seguintes:
-As solicitudes presentaranse antes das 14 horas do 15 de novembro no Rexistro do Servicio Provincial de Conservación da Natureza que corresponda, ou mediante o procedemento descrito no artigo 38 da Lei 30/1992, do 26 de novembro.
-Os modelos de solicitude estarán á disposición dos interesados nos servicios provinciais de Conservación da Natureza ou nesta dirección xeral.
-O sorteo terá lugar nos servicios provinciais o día 25 de novembro.
-A hora do sorteo, o seu procedemento e o de selección de permisos e outras normas complementarias serán establecidos por cada servicio provincial e expostos no taboleiro de anuncios de cada delegación provincial da Consellería de Medio Ambiente.
-A normativa de funcionamiento dos coutos será a que estableza a orde anual que regula os períodos hábiles de pesca e normas relacionadas con ela nas augas continentais da Comunidade Autónoma de Galicia durante a tempada de 2003. Os permisos seran outorgados con esta condición e sen que os posibles cambios na normativa poidan dar lugar a cambios de permisos, agás no caso concreto de que se prohíba a práctica da pesca na data ou no couto obtido.
Santiago de Compostela, 16 de outubro de 2002.
Francisco García-Bobadilla Prosper
Director xeral de Conservación da Natureza
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 15 de outubro de 2002 pola que se modifica a do 14 de xuño de 2002, pola que se regulan as axudas ás familias nas que se produce un parto múltiple, adopción ou acollemento preadoptivo de varios menores.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 28/10/2002

A Orde do 14 de xuño de 2002 (DOG nº 121, do 25 de xuño), da Consellería de Familia e Pro
moción do Emprego, Muller e Xuventude, regula as axudas ás familias nas que se produce un parto múltiple, adopción ou acollemento preadoptivo de varios menores. Na súa exposición de motivos establécese que na Lei de orzamentos xerais da Comunidade autónoma de Galicia para o ano 2002, na aplicación 14.02.212A.486.0, existe partida orzamentaria consignada pola contía de 84.142 A para as axudas que se establecen no seu articulado.
Resultando que hai un remanente de crédito na aplicación orzamentaria 14.02.212A.486.0, considérase axeitado modifica-la orde de axudas no que respecta á contía dedicada para o financiamento que resulta incrementada co dito remanente. Por iso faise necesario modifica-lo artigo 4 da orde no que respecta ó límite máximo da axuda que se pode recibir por neno/a, que debe ser, por tanto, unha cantidade máis elevada.
De acordo con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
Modifica-lo parágrafo sexto da exposición de motivos da Orde do 14 de xuño de 2002 pola que se regulan axudas ás familias nas que se produce un parto múltiple, adopción ou acollemento preadoptivo de varios menores, quedando a nova redacción na forma seguinte:
«Con este fin, na Lei de orzamentos xerais da Comunidade Autónoma de Galicia para o ano 2002 na aplicación 14.02.212A.486.0 existe partida orzamentaria consignada pola contía de 168.284 A para as axudas que se establecen no articulado desta orde».
Artigo 2º
Modifica-lo artigo 4º da orde, que pasa a te-la seguinte redacción:
«A axuda consistirá nun pagamento único por neno/a nado/a, adoptado ou en acollemento preadoptivo, de acordo co establecido no artigo 1º desta orde.
A contía da axuda será a resultante de dividi-la totalidade do crédito consignado para esta orde entre tódolos nenos/as. En ningún caso esta axuda poderá ser superior a 751,27 A por neno/a».
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución da presente orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de outubro de 2002.
Manuela López Besteiro
Conselleira de Familia e Promoción do Emprego,
Muller e Xuventude
CORRECCIÓN de erros.-Resolución do 2 de xullo de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, do convenio colectivo do sector da industria siderometalúrxica.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/10/2002

Observado un erro no DOG nº 151, do 7 de agosto de 2002, correspondente á Resolución do 2 de xullo de 2002, da Delegación Provincial da Consellería de Xustiza, Interior e Relacións Laborais na Coruña, pola que se dispón o depósito e a publicación no Diario Oficial de Galicia do convenio colectivo do sector da industria siderometalúrxica, cómpre face-la seguinte rectificación:
Na páxina 12.091, no artigo 52, punto 2.4, onde di: «Toda ausencia ó traballo (total ou parcial) xustificada ou sen xustificar.», debe dicir: «Toda ausencia ó traballo (total ou parcial) xustificada ou sen xustificar, salvo permiso retribuído».
ORDE do 30 de setembro de 2002 pola que se lle autoriza a ampliación de tres unidades do segundo ciclo de educación infantil ó centro privado Apóstol Santiago de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/2002

Examinado o expediente presentado polo centro privado Apóstol Santiago de Vigo (Pontevedra), no que solicita a ampliación de tres unidades do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio), e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autorizarlle a ampliación de tres unidades do segundo ciclo de educación infantil ó centro privado Apóstol Santiago de Vigo (Pontevedra), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación do persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 30 de setembro de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: r/ Sanjurjo Badía, 77.
Denominación: centro privado Apóstol Santiago.
Titular: Compañía de Jesús.
Código do centro: 36010903.
Nivel: educación infantil-2º ciclo.
Unidades de que constaba: 6.
Unidades novas autorizadas: 3.
Composición resultante:
a) Centro de educación infantil: 9 unidades.
b) Centro de educación primaria: 24 unidades.
c) Centro de educación secundaria:
16 unidades de educación secundaria obrigatoria.
10 unidades de bacharelato das modalidades de ciencias da natureza e da saúde, humanidades e ciencias sociais, e tecnoloxía.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 17 de outubro de 2002 sobre homologación de dous cursos para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/10/2002

Ó abeiro do disposto na disposición derradeira primeira do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos estable
cidos nos artigos 32 e 33 do referido decreto, esta consellería resolve homologa-los seguintes cursos:
* Patrimonio romano da cidade de Lugo, que se desenvolverá en Lugo do 20 ó 22 de novembro cunha duración de 20 horas lectivas (información e inscricións no Servicio Provincial de Turismo. Teléfeno: 982 29 42 23).
* A muller nos distintos ámbitos da sociedade ó longo da historia, que se desenvolverá en Santiago de Compostela do 6 ó 12 de novembro, cunha duración de 25 horas lectivas (información e inscricións na Asociación Profesional de Guías de Galicia. Teléfono: 981 56 98 90).
Os asistentes a ámbolos dous cursos poderán realizar un traballo (de 5 folios como máximo) sobre algún dos aspectos tratados no curso, que se lles validará por 5 horas máis de formación, sempre que o entreguen dentro do prazo de 15 días contados desde o remate do curso e reciban a conformidade do seu coordinador.
Santiago de Compostela, 17 de outubro de 2002.
Jesús Pérez Varela
Conselleiro de Cultura, Comunicación
Social e Turismo
CORRECCIÓN de erros.-Decreto 213/2002, do 6 de xuño, polo que se acepta a título gratuíto a doazón duns equipos informáticos con destino ó Hospital Comarcal de Valdeorras.
CONSELLERÍA DE SANIDADE — III. OUTRAS DISPOSICIÓNS — 06/08/2002

Advertidos erros no texto en galego do antedito decreto, publicado no Diario Oficial de Galicia nº 122, do 26 de xuño de 2002, cómpre face-las seguintes correccións:
Na páxina 9.958, artigo 1º, onde di: «Dous ordenadores, marca ASUS, modelo L8400, cun valor de 2.163,64 euros cada un, doados pola entidade financeira Caixa Nova», debe dicir: «Un ordenador, marca ASUS, modelo L8400, cun valor de 2.163,64 euros, doado pola entidade financeira Caixa Nova».
Onde di: «Dous ordenadores, marca TAY (CLONICO), modelo REDDIS, cun valor de 986,35 euros cada un, doados pola entidade financeira Caixa Nova», debe dicir: «Un ordenador, marca TAY (CLONICO), modelo REDDIS, cun valor de 986,35 euros, doado pola entidade financeira Caixa Nova».
RESOLUCIÓN do 16 de maio de 2002 pola que se dá publicidade ó acordo do tribunal designado para xulgalas probas encamiñadas á obtención do certificado de conselleiro de seguridade CE, convocadas por Resolución do 18 de febreiro de 2002, da Dirección Xeral de Transportes, pola que se elevan a definitivas as listas provisionais de admitidos e excluídos, e se fixan os horarios dos distintos exercicios.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/05/2002

En cumprimento do establecido na Resolución do 18 de febreiro de 2002, pola que se convocan probas para a obtención do certificado CE de conselleiros de seguridade para o transporte de mercadorías perigosas por estrada e por ferrocarril.
Este tribunal
RESOLVEU:
Primeiro.-Anuncia-la exposición pública das listas definitivas de admitidos e excluídos, de conformidade coa base cuarta punto 4 da resolución da convocatoria, nos organismos seguintes: servicios centrais da Consellería de Política Territorial, Obras
Públicas e Vivenda, servicios provinciais de transportes e nas delegacións provinciais da devandita consellería.
Segundo.-Os exercicios realizaranse o día 5 de outubro de 2002 na Escola Galega de Administración Pública, polígono das Fontiñas, Santiago de Compostela.
Terceiro.-Os horarios dos exercicios quedan establecidos do xeito que se indicada no anexo, facendo saber que as portas do recinto abriranse 30 minutos antes do comezo do exercicio comezando este á hora sinalada.
Santiago de Compostela, 16 de maio de 2002.
Carlos González Rodríguez
Presidente do tribunal
ANEXO
Modalidade por estrada.
9.30 h
Salón de actos
De Abalde Simón a Mujico Mtz.
A tódalas clases
11.30 h
Salón de actos
De Naveiras Roguez. a Vilas Súarez
Clase 1
9.30 h
Aula 5
Tódolos aspirantes
Clase 2
18.30 h
Aula 5
Tódolos aspirantes
Clase 7
Clase 3 e máis
11.30 h
Aula 5
Tódolos aspirantes
Mater. líqu. nº 1202-1203 e 1223
16.30 h
Aula 5
Tódolos aspirantes
Modalidade por ferrocarril.
Aspirantes
A tódalas clases
9.30 h
Aula 5
Tódolos aspirantes
Clase 1
Clase 2
Clase 7
Clase 3 e máis
16.30 h
Aula 5
Tódolos aspirantes
DECRETO 248/2002, do 18 de xullo, polo que se dispón o nomeamento de tres representantes do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 01/08/2002

Os artigos 3 e 5 da Lei 5/1987, do 27 de maio (DOG nº 103, do 2 de xuño), do Consello Social da universidade e do Consello Universitario de Galicia, determinan o número de membros que compoñen o Consello Social da universidade e o número e forma de elección dos representantes da Xunta de Goberno.
A Universidade de Vigo, en uso das súas competencias, comunicoulle á Consellería de Educación e Ordenación Universitaria a designación de Domingo Docampo Amoedo como rector, Mª Teresa Iglesias Randulfe como secretaria xeral e Augusto Viso Alonso como xerente, polo que debe procederse ó seu nomeamento como membros do Consello Social desa universidade en representación da Xunta de Goberno, para os efectos previstos no artigo 7 da Lei 5/1987.
Así mesmo, recibíronse nesta consellería, en cumprimento do artigo 8 da mencionada Lei 5/1987, do 27 de maio, do Consello Social da universidade e do Consello Universitario de Galicia, os documentos preceptivos por parte dos novos membros designados de non incorrer en incompatibilidades.
Por todo iso, por instancia da Universidade de Vigo, e por proposta do conselleiro de Educación e Ordenación Universitaria, en cumprimento do artigo 7 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro e logo de deliberación do Consello da Xunta de Galicia na súa reunión do día dezaoito de xullo de dous mil dous,
DISPOÑO:
Artigo único.
Nomear como membros do Consello Social de Universidade de Vigo a Domingo Docampo Amoedo, Mª Teresa Iglesias Randulfe e Augusto Viso Alonso, en representación da Xunta de Goberno. Do mesmo xeito, agradécenselle-los servicios prestados a Margarita Estévez Toranzo e Julio Taboada Pérez, que cesan.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaoito de xullo de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria